b'\n_START_ARTICLE_\nHerakleides Tarsoslainen\n_START_PARAGRAPH_\nHerakleides Tarsoslainen (100-luvu eaa. loppu) oli antiikin kreikkalainen stoalaiseen koulukuntaan kuulunut filosofi. H\xc3\xa4n oli kotoisin Tarsoksesta, Kilikiasta._NEWLINE_Herakleides oli Antipatros Tarsoslaisen aikalainen ja oppilas tai yst\xc3\xa4v\xc3\xa4. Muutoin h\xc3\xa4nen el\xc3\xa4m\xc3\xa4st\xc3\xa4\xc3\xa4n ei tiedet\xc3\xa4 paljoakaan. Diogenes Laertioksen teoksen Merkitt\xc3\xa4vien filosofien el\xc3\xa4m\xc3\xa4t ja opit kirja VII on sis\xc3\xa4lt\xc3\xa4nyt h\xc3\xa4nen el\xc3\xa4m\xc3\xa4kertansa, mutta tuo osuus kirjasta on kadonnut; nimest\xc3\xa4 on s\xc3\xa4ilynyt ainoastaan maininta sis\xc3\xa4llysluettelossa._NEWLINE_My\xc3\xb6sk\xc3\xa4\xc3\xa4n Herakleideen ajattelusta ei tiedet\xc3\xa4 paljoakaan. H\xc3\xa4nen tiedet\xc3\xa4\xc3\xa4n katsoneen, etteiv\xc3\xa4t kaikki moraaliset ep\xc3\xa4t\xc3\xa4ydellisyydet ole samalla tasolla, vaan niit\xc3\xa4 on eri tasoisia.'